Title: Vyzantinē logotechnia
Description: "Η Βυζαντινή Λογοτεχνία είναι ένα πέλαγος μέσα στο οποίο μπορεί να ταξιδέψει ο θαλασσοπόρος της γνώσης και να αναζητήσει ό,τι επιθυμεί ο νους και η ψυχή του. Αυτό το πέλαγος κρύβει τόπους, στους οποίους μπορεί να ξεκουραστεί ο ανήσυχος ζητητής του παλιού και του νέου, του παραδοσιακού και του μοντέρνου, του απλού και του στομφώδους, του λυρικού και του κυνικού, του πεζού και του ποιητικού. Η Βυζαντινή λογοτεχνία παρέχει τέτοια πληθώρα και ποικιλία κειμένων, που όταν κάποιος τα μελετήσει, δεν θα μάθει και δεν θα χαρεί μόνο την εποχή και τις αιτίες για τις οποίες γράφτηκαν αλλά τα ίδια τα κείμενα θα τον οδηγήσουν σε σύγχρονες αναγωγές, σε τωρινούς προβληματισμούς και γιατί όχι σε μελλοντικούς στοχασμούς.

Το βιβλίο αυτό έχει ως σκοπό να παρουσιάσει ένα μικρό κομμάτι από το πραγματικό πέλαγος των κειμένων του Βυζαντίου επιθυμώντας να δώσει ένα πρώτο ερέθισμα στον αναγνώστη για μία βαθύτερη και ουσιαστικότερη μελέτη ενός κόσμου ιδιαίτερα μεγάλου και θαυμαστού, που το μυστήριό του παραμένει όνειρο, προσμονή, ελπίδα και επιβεβαίωση για τον σύγχρονο ελληνισμό. Άλλωστε το προσκλητήριο των καιρών επιτάσσει περισσότερο από κάθε άλλη φορά σήμερα την επιστροφή στις ρίζες. Και πραγματικά είναι πλέον καιρός οι νεοέλληνες να γνωρίζουν καλύτερα τον γεννήτορά τους (τον πατέρα τους) παρά τον τόσο διαφημιζόμενο αλλά πολύ πιο μακρινό παππού τους"--P. [4] of cover.
Subjects: Byzantine literature, History and criticism, Byzantine prose literature, Byzantine Authors